โอมิครอน พ่นพิษเศรษฐกิจไทยป่วนส่งท้ายปีเก่า ต้อนรับปีใหม่
รัฐบาล บิ๊กตู่ เคราะห์ซ้ำกรรมซัด โอมิครอนพ่นพิษเศรษฐกิจไทย เสี่ยงหนีไม่พ้นล็อกดาวน์ใหญ่ครั้งใหม่
27 ธ.ค. 2564

การระบาดโควิดโอมิครอนน่ากลัวขวัญผวาไม่แพ้การระบาดในต่างประเทศทั่วโลกแล้ววันนี้ ผู้ติดเชื้อในประเทศไทยเจ้าวายร้ายโอมิครอนพุ่งทยายทะลุ 500 คนแล้ว จากสัปดาห์ที่ผ่านมายังติดไม่ถึงหลักร้อยการระบาดของโอมิครอนในไทยเพิ่มขึ้นเป็นทวีคูนจากหลักไม่กี่คน แค่ข้ามคืนเพิ่มเป็นหลักร้อย และหลายร้อยคนในไม่กี่คืนที่ผ่านมา รัฐบาลประยุทธ์ จันทร์โอชา ยอมกลืนเลือด ป้องกันการระบาดของโอมิครอน โดยการยกเลิกมาตรการเข้าประเทศแบบ "Test&amp;Go" เป็นการยอมถอยหลังของการเปิดประเทศรับนักท่องเที่ยวเพื่อฟื้นเศรษฐกิจอย่างไรก็ตาม มาตรการดังกล่าวดูเหมือนช้าไปแล้ว เพราะผู้ติดเชื้อโอมิครอนเดินทางหลุดเข้ามาและแพร่เชื้อในไทยเป็นเป็นที่เรียบร้อย ดังจะเห็นได้ว่า วันนี้ในประเทศไทยพบคลัสเตอร์การติดโอมิครอนขึ้นเป็นดอกเห็ดทั่วประเทศไทยสิ่งที่น่ากลัวที่สุดหลังจากนี้ การที่รัฐบาลบิ๊กตู่ ยังไม่ยอมกลืนเลือก กิจกรรมเคาท์ดาวน์ส่งท้ายปีเก่าตอนรับปีใหม่ ที่ให้กินเหล้าข้ามคืนได้ เพราะแรงกดดันจากภาคธุรกิจนายทุนการดำเนินการดังการเป็นการเดิมพันสูง มีการคาดกันว่า หลังปีใหม่ประเทศไทยจะมีการระบาดติดเชื้อโอมิครอนอย่างหนักจนคุมไม่อยู่ จนหมอบางคนถึงขั้นออกมาโพสต์ว่า ให้รับตัดผม และรีบทำฟัน เหมือนกับการเตือนเมื่อครั้งก่อนการระบาดของสายโควิดเดลตา ที่รัฐบาลปล่อยให้มีการเที่ยวยาวในช่วงสงกรานต์ปี 2564 ที่ผ่านมาพูดกันง่ายๆ ว่า ฝั่งหมอมองว่า การผ่อนคลายให้มีการเดินทางได้ทั่วไทย ดื่มสุราได้ข้ามคืนส่งท้ายปีเก่าตอนรับปีใหม่ จะทำให้การระบาดของโอมิครอนในไทยจะรุนแรง จนรัฐบาลเอาไม่อยู่จนต้องมีการล็อกดาวน์กิจกรรมต่างๆ ในประเทศครั้งใหญ่ครั้งใหม่อีกครั้งพ.ญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) แถลงสถานการณ์การแพร่ระบาดโควิด-19 ล่าสุดก็ยอมรับว่า "ยังมีคลัสเตอร์โควิดใหม่เกิดขึ้นจำนวนมาก ซึ่งหลายพื้นที่ยังพบการลักลอบขายเครื่องดื่มแอลกอฮอล์ โดยเฉพาะที่ จ.เชียงใหม่ ซึ่งต้องมีความเข้มงวดกวดขัน ไม่ใช่การขอความร่วมมือ แต่จังหวัดมีการนำเรื่องนี้หารือ เพื่อจะให้มีบทลงโทษ สั่งปิดร้านค้าที่ไม่ทำตามมาตรการ หรือล็อกบางจุด บางถนน เพื่อป้องกันการระบาด"ก่อนหน้านี้ กรุงเทพมหานคร ได้ประกาศยกเลิกจัดงานเคาท์ดาวน์ และการสวดมนต์ข้ามปีทั่วประเทศ เพื่อกลัวเอาโอมิครอนไม่อยู่ แต่ไม่ได้บังคับในส่วนของงานเคาท์ดาวน์ของภาคเอกชน เพราะเป็นเรื่องระดับนโยบายของรัฐบาล หรือ ศบค. จะดำเนินการการระบาดของโอมิคอนในไทย พบมาเกือบ 1 เดือนแล้ว แต่รัฐบาลบิ๊กตู่ไม่กล้ากลืนเลือดใช้ยาแรงในการป้องกันการระบาด ทำให้พบการระบาดของโอมิครอนเพิ่มขึ้น จนกราฟของผู้ติดสูงชันเป็นหน้าผาแล้วรัฐบาลบิ๊กตู่กลับมาอยู่ทางสามแพร่งอีกครั้ง ว่า จะกลืนเลือดมากน้อยขนาดไหนในการหยุดการแพร่ระบาดของโอมิครอนในประเทศไทย มีความเห็นที่รัฐบาลต้องดีดลูกคิดให้ดี หมอเสนอให้ยกเลิกการจัดงานปีใหม่ ภาคเอกชนขอให้รัฐบาลไม่กลับมาล็อกดาวน์ประเทศ เพราะธุรกิจจะอยู่ไม่รอดทั้งหมดเป็นความท้าทายและความเสี่ยงของเศรษฐกิจไทย ตอนนี้มีการประเมินกันว่าโอมิครอนจะทำให้เศรษฐกิจไทยปี 2565 จะขยายตัวได้ไม่ถึง 3% จากที่รัฐบาลคาดไว้จะขยายตัวได้ 4%เมื่อย้อนกลับไปดูเรื่องเศรษฐกิจแล้วจะเห็นว่า กำลังเดินเข้าสู่หน้าผาอีกครั้ง ปี 2563 เศรษฐกิจไทยขยายตัวติดลบ 6.1% ปี 2564 ธนาคารแห่งประเทศไทย (ธปท.) คาดว่าจะขยายตัวได้ไม่ถึง 1% จากเดิมที่คาดว่าจะขยาย 3-4% จากพิษการระบาดของโควิดเดลตาดังนั้นการระบาดของโควิดโอมิครอน จึงเป็นเหมือนเสือร้าย ที่มาอาละวาดเศรษฐกิจปีเสือ 2565 ซึ่งหากรัฐบาลบิ๊กตู่ยังกล้าๆ กลัวๆ ที่จะปราบเสือร้ายให้เด็ดขาด เห็นที่รัฐบาลบิ๊กตู่จะต้องถูกเสือทำร้ายจนเลือดไหลหมดตัว จนไม่มีแรงที่จะมาประคับประครองให้เศรษฐกินพ้นจากพิษโอมิครอนไปได้ดังนั้นเศรษฐกิจปี 2565 จึงไม่ต่างจาก 2 ปีที่ผ่านมา ที่ยังหวังอะไรไม่ได้ ทุกอย่างยังมีความไม่แน่นอนและไม่ชัดเจน โดยเฉพาะการตัดสินใจของรัฐบาลบิ๊กตู่ในการแก้ปัญหาโควิดโอมิครอนที่กำลังเป็นสินามิซัดเศรษฐกิจไทยรอบใหม่ นั้นเอง